
	   Parlamentul României   

 Camera Deputaţilor


	         COMISIA JURIDICĂ,

DE DISCIPLINĂ ŞI IMUNITĂŢI

          Nr. 31/259/31.03.2011


	    COMISIA PENTRU Apărare, Ordine PublicĂ

şi siguranţă naţională                
     Nr. 32/104/ 31.03.2011
                Bucureşti, 13.04.2011
                PL. x 152/2011


RAPORT COMUN

asupra proiectului de Lege pentru ratificarea Acordului între Guvernul României şi Guvernul Republicii Arabe Siriene privind cooperarea în prevenirea şi combaterea criminalităţii organizate, semnat la Bucureşti la 10 noiembrie 2010

          În conformitate cu prevederile art. 95 din Regulamentul Camerei Deputaţilor, republicat, cu modificările ulterioare, Comisia juridică de disciplină şi imunităţi şi Comisia pentru apărare, ordine publică şi siguranţă naţională au fost sesizate spre dezbatere în fond cu proiectul de Lege pentru ratificarea Acordului între Guvernul României şi Guvernul Republicii Arabe Siriene privind cooperarea în prevenirea şi combaterea criminalităţii organizate, semnat la Bucureşti la 10 noiembrie 2010, trimis cu adresa nr. PL.x 152 din 30 martie 2011 şi înregistrat sub nr. 31/259 din 31 martie 2011, respectiv 32/104 din 31 martie 2011.
         Potrivit prevederilor art. 75 alin. (1) din Constituţia României, republicată, şi ale art. 92 alin. (8) pct.1 din Regulamentul Camerei Deputaţilor, republicat, Camera Deputaţilor este primă Cameră sesizată.

          Consiliul Legislativ a avizat favorabil proiectul de lege, conform avizului nr. 284 din 15 martie 2011.

         Comisia pentru politică externă a avizat favorabil proiectul de lege, prin avizul cu nr. PL.x 152 din 6 aprilie 2011.
Proiectul de lege are ca obiect de reglementare ratificarea Acordului între Guvernul României şi Guvernul Republicii Arabe Siriene privind cooperarea în prevenirea şi combaterea criminalităţii organizate, semnat la Bucureşti la 10 noiembrie 2010. Acordul supus ratificării reglementează cooperarea între Guvernul României şi Guvernul Republicii Arabe Siriene în domenii care se referă la  prevenirea şi combaterea criminalităţii organizate, cu accent pe combaterea traficului de droguri, ordine publică, avându-se în vedere schimbul de experienţă şi informaţii referitoare la mijloacele folosite pentru asigurarea, menţinerea şi restabilirea ordinii publice, îmbunătăţirea organizării şi funcţionării sistemului de evidenţă a actelor de identitate şi căutarea persoanelor suspecte de a fi  comis infracţiuni.
         În conformitate cu prevederile art. 61 şi 63 din Regulamentul Camerei Deputaţilor, republicat, membrii Comisiei juridice de disciplină şi imunităţi şi membrii Comisiei pentru apărare, ordine publică şi siguranţă naţională au examinat proiectul de lege, în şedinţe separate, în data de 12 aprilie 2011. 
         La lucrări a participat în calitate de invitat, din partea Ministerului Administraţiei şi Internelor doamna Irina Alexe - şef Departament Relaţia cu Parlamentul.
         Din numărul total de 22 membri ai Comisiei juridice, de disciplină şi imunităţi au participat la dezbateri 14 deputaţi, iar din numărul total de 24 membri ai Comisiei pentru apărare, ordine publică şi siguranţă naţională au participat la dezbateri 21 deputaţi.

         În urma dezbaterilor şi a opiniilor exprimate de invitat, membrii celor două Comisii au hotărât, în unanimitate, să propună plenului Camerei Deputaţilor adoptarea proiectului de lege în forma prezentată.
         În raport cu obiectul şi conţinutul său, proiectul de lege face parte din categoria legilor ordinare.
         PREŞEDINTE,


                                                            PREŞEDINTE,
             Daniel BUDA                                                                  Costică CANACHEU
               SECRETAR,

                                                                           SECRETAR,
 Gabriel ANDRONACHE
                                                 Eugen BĂDĂLAN

